Finantsvarana käsitletakse kolme liiki instrumente - hoiuseid, väärtpabereid (aktsiad, võlakirjad, fondiosakud, tuletisinstrumendid jne) ja investeerimisriskiga elukindlustuslepinguid. Väärtpaberid peavad olema  kaubeldavad väärtpaberibörsil (sh ka alternatiivturul) või neid pakutakse avalikult.    Et väärtpaber kvalifitseeruks finantsvaraks investeerimiskonto süsteemi tähenduses, peab väärtpaber olema kaubeldav Eesti või mõne muu Euroopa Liidu riigi väärtpaberibörsil või OECD liikmesriigi (nt USA, Austraalia) väärtpaberibörsil või nendes riikides avalikult pakutav.  Finantsvaraks investeerimiskonto süsteemi tähenduses ei loeta börsil mittekaubeldavad aktsiad ja osaühingute osad, pensioni II ja III samba  fondiosakud, vabatahtliku kogumispensioni kindlustuslepingud ning kogumis- ja tähtajaline hoius.